‘ગલી બોય’ રિલીઝ થઈ તે પહેલા ઝોયા અખ્તરને લોકોએ ઘણી વખત ઈન્ટરવ્યૂમાં એવા પ્રશ્નો પૂછ્યા છે કે તમારી ફિલ્મોમાં કેમ પૈસાદાર લોકોના જીવન અને તેમની જીવનશૈલી જ રજૂ કરવામાં આવે છે, કેમ તમારી ફિલ્મોમાં અંગ્રેજી કલ્ચર અને ભપકાદાર જીવન જોવા મળે છે ત્યારે તેના જવાબમાં ઝોયા અખ્તર એવું કહી ચૂકી છે કે મારા ફિલ્મોમાં જોવા મળતા પૈસાદાર લોકોના પાત્રો વાસ્તવિક છે અને મેં જે કાંઈ જોયું છે અને અનુભવ્યું છે તે હું મારી ફિલ્મોમાં દેખાડું છું, હું માત્ર પૈસાદાર લોકોની જીવનશૈલી નહીં પણ તેમની વેદનાઓ, સંવેદનશીલતા અને સમસ્યાઓને પડદા પર રજૂ કરવાના પ્રયાસ કરું છું.